CELEX: 31986R0066
Language: el
Date: 1986-01-14 00:00:00
Title: Κανονισμός (ΕΟΚ) αριθ. 66/86 της Επιτροπής της 14ης Ιανουαρίου 1986 περί παρατάσεως της κοινοτικής εποπτείας των εισαγωγών ορισμένων γαρίφαλων και κομμένων τριαντάφυλλων καταγωγής ορισμένων τρίτων χωρών

Avis juridique important

|

31986R0066

Κανονισμός (ΕΟΚ) αριθ. 66/86 της Επιτροπής της 14ης Ιανουαρίου 1986 περί παρατάσεως της κοινοτικής εποπτείας των εισαγωγών ορισμένων γαρίφαλων και κομμένων τριαντάφυλλων καταγωγής ορισμένων τρίτων χωρών  

Επίσημη Εφημερίδα αριθ. L 012 της 16/01/1986 σ. 0012 - 0012

***** ΚΑΝΟΝΙΣΜΟΣ (ΕΟΚ) αριθ. 66/86 ΤΗΣ ΕΠΙΤΡΟΠΗΣ  της 14ης Ιανουαρίου 1986  περί παρατάσεως της κοινοτικής εποπτείας των εισαγωγών ορισμένων γαρίφαλων και κομμένων τριαντάφυλλων καταγωγής ορισμένων τρίτων χωρών  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 288/82 του Συμβουλίου της 5ης Φεβρουαρίου 1982 περί του κοινού καθεστώτος που εφαρμόζεται στις εισαγωγές (1), και ιδίως το άρθρο 10 παράγραφος 3,  τον κανονισμό (ΕΟΚ) αριθ. 1765/82 του Συμβουλίου της 30ής Ιουνίου 1982 περί του κοινού καθεστώτος που εφαρμόζεται στις εισαγωγές από χώρες κρατικού εμπορίου (2), και ιδίως το άρθρο 10 παράγραφος 3,  τον κανονισμό (ΕΟΚ) αριθ. 1766/82 του Συμβουλίου της 30ής Ιουνίου 1982 περί κοινού καθεστώτος εφαρμοστέου στις εισαγωγές της Λαϊκής Δημοκρατίας της Κίνας (3), και ιδίως το άρθρο 10 παράγραφος 4,  Μετά από διαβουλεύσεις στα πλαίσια της επιτροπής που προβλέπεται στο άρθρο 5 των τριών τελευταίων κανονισμών,  Εκτιμώντας:  ότι ο κανονισμός (ΕΟΚ) αριθ. 3353/75 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 3673/84 (5), θέσπισε, μέχρι τις 31 Δεκεμβρίου 1985, κοινοτική εποπτεία των εισαγωγών ορισμένων ζώντων φυτών και προϊόντων ανθοκομίας καταγωγής ορισμένων τρίτων χωρών·  ότι, σχετικά με τα γαρίφαλα και τα κομμένα τριαντάφυλλα, οι λόγοι που βρίσκονται στη βάση του κανονισμού (ΕΟΚ) αριθ. 3353/75 εξακολουθούν ουσιαστικά να ισχύουν και ότι, κατά συνέπεια, αρμόζει να παραταθεί το σύστημα επίβλεψης αυτών των προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 3353/75 τροποποιείται ως ακολούθως:  1. Στο παράρτημα διαγράφονται, με εφαρμογή από την 1η Ιανουαρίου 1986, τα «καταγωγής Ισπανίας».  2. Η ημερομηνία «31 Δεκεμβρίου 1985» αντικαθίσταται από την ημερομηνία «31 Δεκεμβρίου 1986».  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την 1η Ιανουαρίου 1986.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 14 Ιανουαρίου 1986.  Για την Επιτροπή  Willy DE CLERCQ  Μέλος της Επιτροπής  (1) ΕΕ αριθ. L 35 της 9. 2. 1982, σ. 1.  (2) ΕΕ αριθ. L 195 της 5. 7. 1982, σ. 1.  (3) ΕΕ αριθ. L 195 της 5. 7. 1982, σ. 21.  (4) ΕΕ αριθ. L 330 της 24. 12. 1975, σ. 29.  (5) ΕΕ αριθ. L 340 της 28. 12. 1984, σ. 49.